Sjukamp utendørs er tradisjonelt en øvelse for kvinner. Den erstattet femkamp som olympisk øvelse i 1984, og har stått på det olympiske programmet siden. Det har vært kåret norgesmestere siden 1981. Tikamp har tradisjonelt vært forbeholdt menn, men det ble åpnet for tikamp også for kvinner fra 2003. Tikamp for kvinner har sin offisielle verdensrekord, men det er sjukamp som er mesterskapsøvelse.